Riigi näol organiseerunud rahvus on aga kõigepealt elu, elu riisiko, õiguste ja tungidega, tulevikunõuete ja -perspektiividega Ta vajab iseseisvale rahvusele väärilist  ja ta eeldusile, eluruumile ning asendile kohaseid ülesehituse tähiseid, mis küllalt haaravalt ja selgesti viitaks, kuhu tahame ja igatseme liikuda oma riikliku iseseisvuse ja organisatsiooni abil. Rahvus ei ela ainult leivast ja naudingust, vaid kannab riigi mõtet, ülesandeid ja eesmärke. Kõigi, eriti riigimeeste, ülimaks kohustuseks on aimata ning mõista õieti neid ülesandeid ja eesmärke, kõigi jõududega roolida nende poole. Alles sel teel saavutab rahvus üha täiustuva iseduse ja suudab täita oma missiooni  teiste seas. Riigirahvusel peab olema võime lisada väärtuslikku ja omapärast inimsoo kul­tuurile. Sellega leiab rahvusriik kui eluvorm oma loomuliku täien­duse kultuurvormina. Viimases kulmineerib rahvusriigi mõte.